Frankfurt sul Main

Frankfurt sul Main (tudësch: Frankfurt am Main), suënz ënghe mé tlameda Frankfurt, ie la zità cun la majera populazion tl stat tudësch dl Hessen, ma nia si capitela, che ie Wiesbaden. Cun 765.000 abitanc ala fin dl 2019https://www.destatis.de/DE/Themen/Laender-Regionen/Regionales/Gemeindeverzeichnis/_inhalt.html Statistisches Bundesamt – Gemeindeverzeichnis iela la cuinta majera zità de la Germania. La ie sul ruf Main (che porta tl Rain) y fej ora na conurbazion continueda cun la zità Offenbach am Main y si raion urban à na populazion de 2,3 milions.

Frankfurt fova na zità-stat per belau 500 ani y fova una de la ziteies plu mpurtantes dl San Mper Roman coche l post ulache univa curenei i coseri. La zità-stat à perdù si suvranità cun la tumeda dl mper tl 1806, l'à giateda zeruch tl 1815 y perduda inò tl 1866 canche la ie stata tëuta su tl Preußen. 

Frankfurt ie n zënter a livel mundiel per cumerz, cultura, educazion, turism y trasport, y ie rateda na "alpha world city" dal GaWC. A Frankfurt à si sënta n grum de mpurtantes firmes europees. L aeroport de Frankfurt ie l majer te la Germania y un de i majeri te l'Europa y al mond. Frankfurt ie un de i majeri zëntri de finanza te l'Europa y ie la sënta de la Banca Zentrala Europeica, Deutsche Bundesbank, la Borsa de Frankfurt, Deutsche Bank, DZ Bank, KfW, Commerzbank y n grum de autra istituzions. La fiera de Frankfurt (Messe Frankfurt) ie una de la majera fieres al mond. Ilò ie uni ann la fiera dl liber de Frankfurt, che ie la majera fiera de libri al mond.

A Frankfurt dal n grum de istituzions de educazion mpurtantes sciche la Università de Goethe, la UAS, FUMPA, la Frankfurt School of Finance & Management.

Geografia

Tlima

Storia

Galaria dales fotografies

Cëla nce 
 Lista de la majera ziteies te la Germania
Notes

Categoria: Ziteies de la Germania
Categoria:Chemuns dl Hessen
Categoria:Chemuns de la Germania
Categoria:Germania
Categoria:Kreisfreie Stadt te la Germania